Un autobuz cu aproximativ 30 de pasageri a luat foc în Sibiu. Cauza incendiului.
Un autobuz în care se aflau cel puțin 30 de pasageri a luat foc în mers. Incidentul s-a produs miercuri, pe DN14, la intrarea în localitatea Șura Mare din județul Sibiu. Autobuzul a ars aproape în întregime, dar călătorii au reușit să iasă în siguranță și nu s-au înregistrat victime.
Potrivit ISU Sibiu, la ora 5.40 pompierii militari au fost solicitați să intervină de urgență la întrarea în localitatea Șura Mare pentru lichidarea unui incendiu izbucnit la compartimentul motor al unui autocar.La fața locului s-au deplasat trei autospeciale de stingere cu apă și spumă și un echipaj SMURD.Primele informații arată că aproximativ 30 persoane se aflau în autocar pentru a fi transportate la serviciu. Acestea s-au autoevacuat până la sosirea echipajelor de pompieri și ulterior au fost preluate de un alt autocar.Incendiul a fost lichidat de pompieri, însă autocarul a ars în proporție de 80%. Cauza probabilă de izbucnire a incendiului a fost un scurtcircuit electric la compartimentul motor.În zona în care s-a produs incidentul se circulă cu greutate pe un singur fir, anunță Poliția.